**“EGUESIBAR KANTUZ” LEHIAKETAN PARTE HARTZEKO OINARRIAK**

**XEDEA**

Eguesibarko Udalak, Gazteria Arloaren bidez, “Eguesibar kantuz” lehiaketaren 1. edizioa antolatu du 10 eta 30 urte bitarteko gazteentzat.

Lehiaketaren helburuak sorkuntza artistikoa eta kantuaren bidezko adierazpena sustatzea, gazteen banakako eta taldeko sorkuntzak sortu eta erakusteko plataforma izatea eta komunitate artistikoaren kontzientzia sortzea dira.

“Eguesibar kantuz” lehiaketaren helburuak parte-hartzaileek beren gaitasun artistikoak erakustea, balioak lantzea eta jarduera osasungarriak egitea dira.

# PARTE-HARTZAILEAK

Eguesibarko Udalean erroldaturik dauden gazteek parte har dezakete, izena emateko epea bukatzen den egunean 10 eta 30 urte bitarte beteak badituzte. Taldeei dagokienez, parte-hartzaileen %33a Ibarrean erroldatu gabe egon daitezke.

Aurkezten diren proiektuetarako lau modalitate egongo dira:

Bakarlari kategoria 10-16.

Bakarlari kategoria 17-30.

Talde kategoria 10-16.

Talde kategoria 17-30.

Lehiaketan parte hartzea doakoa da.

Laguntzailearekin parte hartzen duen bakarlaria, talde (bikote) kontsideratuko da: bi interpreteek oinarriak bete beharko dituzte.

**BALDINTZAK**

Interpretatu beharreko abestiak parte-hartzaileek aukeratuko dituzte. Ez da onartuko mezu bortitz edo hizkuntza desegokia erabiltzen duen kantarik.

Ez da ahots grabaturik onartuko; bestela, automatikoki deskalifikatuko da.

Zuzeneko musika-tresnak zein pistak bakarrik erabil daitezke, ahotsik gabe.

**DEIALDIA**

Izena ematen dutenek Eguesibarko Udal Musika Eskolan (Olatz parkea, zk.g., Olatz) aurkeztuko dituzte beren lanak, gainerako parte-hartzaile, epaimahai eta antolatzaileen aurrean. Ekitaldi hau publikoa izango da, lehenagotik gonbidapena eskatuta, eta parte-hartzaileei lehiaketaren hurrengo fasera iristeko aukera emango die.

Emanaldi honetarako, gehienez ere 15 minutu izanen dira interpretazio bakoitzeko. Edozein musika estilo edo prestakuntza motaren proposamenak aurkez daitezke.

“Eguesibar kantuz” lehiaketaren finala apirilaren 30an izango da.

Antolatzaileek eskura dituzten baliabide teknikoak jarriko dituzte, hala nola argiak, soinu-ekipoak eta monitoreak. Musika-tresnak norberak eraman beharko ditu.

**IZEN EMATEAK**

Izen ematea Udalaren webguneko inprimakiaren bidez egin beharko da.

Adingabeen kasuan (10 eta 14 urte bitartekoak), formularioan atal bat prestatuko da, aitak, amak edo legezko tutoreak sina dezan. Bertan, lehiaketan parte hartzeko baimena emango da, oinarrietako baldintzen arabera, eta bere irudia erreproduzitzeko baimena emango da.

Parte hartzen duten pertsona edo taldeek inprimakiaren bidez eman behar dute izena.

Ez dira balorazio prozesuan sartuko eskatutako informazio guztia betetzen ez duten inskripzioak.

Artista edo talde bakoitzeko inskripzio bakarra onartuko da.

**BOZKETAK ETA BALORAZIO-IRIZPIDEAK**

Sarituen erabakia apelaezina izanen da eta gehienez ere 5 epaimahaikidek osatuko dute epai mahaia, kopuru bakoitian betiere.

Musikarekin zerikusia duten pertsonek osatuko dute epaimahaia.

# Epaimahaiak honako alderdi hauek baloratuko ditu, besteak beste: kalitate artistikoa, musika-adierazpena eta -interpretazioa, obraren interpretazio-kalitatea, eszenatokiko jarrera, eta beste alderdi musikal batzuk, hala nola afinazioa, ahots-kalitatea eta erritmoa.

# SARIAK

Bakarlari kategorian:

Lehenengo saria: Bakarlari kategoria 10-16: 120 eurotan baloratutako Shure sm58 mikrofonoa eta Udaletxeak antolatutako kontzertu batean parte hartzea.

Bigarren saria: Bakarlari kategoria 10-16: 120 eurotan baloratutako shure sm58 mikrofonoa.

Lehenengo saria: Bakarlari kategoria 17-30: 120 eurotan baloratutako Shure sm58 mikrofonoa eta Udaletxeak antolatutako kontzertu batean parte hartzea.

Bigarren saria: Bakarlari kategoria 17-30: 120 eurotan baloratutako shure sm58 mikrofonoa.

Taldekako kategoria:

Lehenengo saria: Taldekako kategoria 10-16: Kontzertu bat jotzea Sarrigurengo festetako Gazte Egunean eta taldekideentzako afari bat Eguesibarko lokal batean.

Bigarren saria: Taldekako kategoria 10-16: taldekideentzako afari bat Eguesibarko lokal batean.

Lehenengo saria: Taldekako kategoria 17-30: Kontzertu bat jotzea Sarrigurengo festetako Gazte Egunean eta taldekideentzako afari bat Eguesibarko lokal batean.

Bigarren saria: Taldekako kategoria 17-30: taldekideentzako afari bat Eguesibarko lokal batean.

**NORBERAREN IRUDI ESKUBIDEA**

Udalak, interpretazioen grabazioak egingo ditu eta, ondoren, sare sozialetan eta Udalaren web orrian zabalduko ditu. Horretarako, parte hartzaileak 14 urte baino gutxiagokoak badira, parte hartzen duten pertsonen edo haien guraso, tutore edo legezko ordezkarien berariazko baimena eskatuko da.

Parte hartzen duten pertsonek edo taldeek uko egiten diote edozein ordainsariri edo irudien ustiapenagatiko kalte-ordain ekonomikoari, eta Gazte Programak garatutako jardueretarako bideoak erreproduzitzeko eta publikoki komunikatzeko eskubideak lagatzen dituzte.

Entzunaldira joaten den publikoak parte-hartzaileen irudiak jasotzea erabakitzen badu, irudi horien tratamenduak erabilera pribatua, familiakoa, lagunartekoa edo etxekoa izan behar duela jakinarazten zaie, datuen babesari buruzko edo ohorearen, intimitatearen eta norberaren irudi eskubidearen arauetatik eratorritako erantzukizunik ez izateko.

**ERANTZUKIZUNA**

Parte hartzen duten pertsona edo taldeek konpromisoa hartzen dute erakundeak egiten dituen oharrak errespetatzeko, portaera desegokia izanez gero, kanporatuak izan baitaitezke.

Lehiaketan parte hartzeak berarekin ekarriko du oinarriak oso-osorik onartzea eta hauen menpe egotea. Lehiaketa honen garapenaren eta oinarri hauen interpretazioaren ondoriozko gorabehera guztiak organo eskudunak ebatziko ditu.

Antolatzaileek ahalmena dute oinarri hauetan aipatzen diren eta lantzen ez diren gaiei buruz erabakitzeko.

**DATU PERTSONALEN BABESARI BURUZKO OINARRIZKO INFORMAZIOA:**

Eguesibarko Udala da datu pertsonalen **tratamenduaren arduraduna.**

**Tratamenduaren xedea:** “Eguesibar kantuz” kantu lehiaketaren kudeaketa.

**Eskubideak:** Datuak eta beste eskubide batzuk eskuratu, zuzendu eta ezabatzeko eskubidea, udal bulegoetara joanda.

**Informazio gehiago**: https://www.valledeegues.com/ -eko pribatutasun politika

Lehiaketan parte hartu dutenen datuak (izen-deiturak, herria edo bizilekua) sare sozialetan eta erakundearen web orrian argitaratuko dira.